### Beslutning

Tilbagesendes Magistratsafdelingen for Teknik og Miljø med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.

### Resumé

[adresse] vækst og deraf følgende pres på miljøet, samt udviklingen i regnmængder mv. som følge af klimaforandringerne, sætter konteksten for Spildevandsplan 2021-2026.

Planen indgår således i fremtidssikringen af [adresse] både i forhold til at understøtte væksten, planlægge for nye områder og håndtere klimaændringerne via en bæredygtig vandforvaltning. Spildvandsplanen er dermed en brik i udmøntningen af strategierne om ”Et grønnere [adresse]” og ”Et [adresse] med mere blåt” som Byrådet vedtog i 2021.

Spildevandsplan 2021-2026 har særligt fokus på både etablering af et nyt renseanlæg og plan for kloakfornyelse, og at sætte en ramme for håndtering af mere vand ved fx adskillelse af regn- og spildevand, etablering af regnvandsbassiner og tilpasning til mere vand på terræn.

Planen erstatter den nuværende spildevandsplan, og indeholder en generel opdatering og mindre planændringer. Den fastsætter rammerne for håndtering af regn- og spildevand over for borgerne og Aarhus Vand A/S som spildevandsforsyningsselskab.

Ny lovgivning om spildevandsforsyningsselskabers klimatilpasning vil gradvist blive implementeret via kommende tillæg til “Spildevandsplan 2021-2026”.

### Indstilling

Det indstilles:

At 1) Byrådet godkender at ”Forslag til Spildevandsplan 2021-2026” fremlægges i offentlig høring i otte uger.

### Sagens forløb

16-09-2021 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 20-09-2021 Magistraten
Fremsendes til [adresse] med bemærkning, at Magistraten i mødet den 20. september 2021 anbefaler, at byrådet tiltræder Magistratsafdelingen for Teknik og Miljøs indstilling af 27. august 2021.
 29-09-2021 Aarhus Byråd
Tilbagesendes Magistratsafdelingen for Teknik og Miljø med bemærkning, at byrådet i sit møde den 29. september 2021 har vedtaget Magistratens foranstående indstilling af 20. september 2021.